|  |  |  |
| --- | --- | --- |
|  | **РЕПУБЛИКА БЪЛГАРИЯ****Агенция за социално подпомагане** |  |

**ОБЯВЛЕНИЕ**

Агенция за социално подпомагане, гр. София, ул. ”Триадица” №2, на основание чл.10а от Закона на държавния служител, чл.14 от Наредбата за провеждане на конкурсите и подбора при мобилност на държавни служители и Заповед № РД01-0250/21.01.2021 г.

**ОБЯВЯВА КОНКУРС:**

 І. За длъжността **Главен експерт-психолог** в отдел „Закрила на детето“ в:

 Дирекция „Социално подпомагане“ – Тетевен, обл.Ловеч

 Дирекция „Социално подпомагане“ – Слатина, обл. София град

 ІІ. Изисквания за заемане на длъжността Главен експерт-психолог в отдел „Закрила на детето“, Дирекция „Социално подпомагане“:

1. Минимални:

* степен на образование – бакалавър
* професионален опит - 2 години и/или IV младши ранг

 2. Допълнителни:

* Аналитична компетентност;
* Ориентация към резултати;
* Работа в екип;
* Комуникативна компетентност;
* Фокус към клиента (вътрешен/външен);
* Професионална компетентност;
* Дигитална компетентност.

 ІІІ. Конкурсът ще се проведе чрез решаване на тест и интервю.

ІV. Кандидатите подават писмено заявление за участие в конкурса (Приложение № 3 към чл. 17, ал. 2 НПКПМДСл). Към заявлението да се приложат следните документи:

 1. Декларация от лицето, че:

 a) е навършило пълнолетие и е:

* български гражданин;
* гражданин на друга държава – членка на Европейския съюз;
* гражданин на държава – страна по Споразумението за Европейското икономическо пространство;
* гражданин на Конфедерация Швейцария;

 б) не е поставено под запрещение;

 в) не е осъждано за умишлено престъпление от общ характер на лишаване от свобода;

 г) не е лишено по съответен ред от правото да заема длъжността главен експерт психолог.

 2. Копия от документи за придобитата образователно-квалификационна степен, допълнителна квалификация и правоспособност - ако дипломата на кандидата за придобито в Република България образование е след 1 януари 2012 г. и е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.

 3. Копия от документите, удостоверяващи продължителността на професионалния опит (трудова, служебна, осигурителна книжка, удостоверения и др.).

 V. Документите по т. ІV се подават в **10-дневен срок от датата на публикуване на конкурса**, както следва:

 1. Лично или чрез пълномощник в деловодството на Агенцията за социално подпомагане, на адрес: гр. София, ул. ”Триадица” 2, служебен вход, Обединена приемна на МТСП, гише на АСП;

 2. По електронен път на e-mail: ok@asp.government.bg, като в този случай заявлението за участие в конкурса и декларацията следва да бъдат подписани от кандидата с електронен подпис.

**Краен срок за подаване на документи до 17.30 часа на 01.02.2021 г.**

 VI. Списъците или други съобщения във връзка с конкурса ще се обявяват на интернет страницата на агенцията [www.asp.government.bg](http://www.asp.government.bg).

 VІІ. Кратко описание на длъжността главен експерт-психологв отдел „Закрила на детето“, съгласно длъжностната характеристика:

**Основна цел на длъжността**

 Осъществяване на практическа работа и консултиране на деца и семейства в риск.

 **Области на дейност**

Планира, организира и провежда индивидуална и групова психологическа работа с деца, родители и семейства.

Води задължителна работна документация относно проведените срещи и консултации, която се прилага в досието на детето (протоколи, психологическа оценка, тестове, въпросници, стратегии за интервенция, планирани и постигнати резултати при конкретната психологическа работа и др.)

Осъществява взаимодействие и сътрудничество със специалисти от други институции, работещи по проблемите на децата.

 **Размер на основната заплата от 650 лв. до 1800 лв.**